《谢恩诗》
宋代·张镇孙

当宁宵衣务得贤，草茅保足副详延。
天人要语垂清问，仁敬陈言上奏篇。
愧乏谋猷裨乙览，忽惊姓字首胪传。
乾坤大德知难地，誓秉孤忠铁石坚。

作者简介：南海人，字鼎卿，号粤溪。少博学强记。度宗咸淳七年进士第一。授秘书省正字，迁校书郎，出通判婺州，迎养双亲。恭帝德祐元年元兵至，因奉父母归，被幼落职。端宗景炎元年诏起为龙图阁待制、广东制置使兼经略安抚。次年，逐退元兵，复广州，诏褒赏。至冬，元兵复会师攻广州，因力不支，被执而死。文天祥以诗悼之。